কুয়ালালামপুর আন্তর্জাতিক বিমানবন্দর
কুয়ালালামপুর আন্তর্জাতিক বিমানবন্দর (KLIA) (মালয়: Lapangan Terbang Antarabangsa Kuala Lumpur) (আইএটিএ: KUL, আইসিএও: WMKK) মালয়েশিয়ার প্রধান আন্তর্জাতিক বিমানবন্দর এবং দক্ষিণপুর্ব এশিয়ার অন্যতম একটি বিমানবন্দর। এটি কুয়ালালামপুর থেকে প্রায় ৪৫ কিলোমিটার (২৮ মা) দক্ষিণে অবস্থিত। কুয়ালালামপুর আন্তর্জাতিক বিমানবন্দর মালয়েশিয়ার বৃহত্তম এবং ব্যস্ততম বিমানবন্দর। ২০১৬ সালে, এটি ৫,২৬,৪৩,৫১১ জন যাত্রী এবং ৬,৪২,৫৫৮ টন মালামাল বহন করে। এটি যাত্রী পরিবহনে বিশ্বের ২৪তম ব্যস্ততম বিমানবন্দর। এটি পরিচালনা করে মালয়েশিয়া বিমানবন্দর(MAHB) সেপাং এসডিএন বিএইচডি।